钦定古今图书集成/理学汇编/文学典/第122卷 > 《答杨中丞论文书》前人
## 钦定古今图书集成/理学汇编/文学典/第122卷 > 《答杨中丞论文书》前人

“来书，论文尽养才之道，增作者之气，推而行之，可以
复圣人之教，见天地之心，甚善。嗟乎！天地养才而万
物生焉，圣人养才而文章生焉，风俗养才而志气生
焉。故才多而养之，可以鼓天下之气。天下之气生，则
君子之风盛。古者陈《诗》以观人风，君子之风，仁义是
也；小人之风，邪佞是也。风生于文，文生于质，天地之”
性也；止于经，圣人之道也；感于心，哀乐之音也。故观
乎志而知《国风》。逮德下衰，《风》《雅》不作，形似艳丽之文
兴，而《雅》《颂》比兴之义废。艳丽而工，君子耻之。此文之
病也。嗟乎！天下之才少久矣，文章之气衰甚矣，风俗

其教不兴，故其人日野。如病者之气，从壮得衰，从衰
得老，从老得死，沉绵而去，终身不悟，非良医孰能知
之。夫君子学文，所以行道。足下兄弟，今之才子，官虽
不薄，道则未行，亦有才者之病。君子患不知之，既知
之，则病不能无病。故无病则气生，气生则才勇，才勇
则文壮，文壮然后可“以鼓天下之动”，此养才之道也，
在足下他日行之。如老夫之文，不近于道，老夫之气
已至于衰，老夫之心，不复能勇，三者无矣，又安得见
古人之文，论君子之道，近先王之教，斯不能必矣。冕
白。